ПРОТОКОЛ № 32
от заседанието на Комисия по правни и институционални въпроси 
към Пленума на Висшия съдебен съвет, проведено на 3 октомври 2016 г.

Днес, 3 октомври 2016 г., понеделник от 14.30 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА
ЗАМ. ПРЕДСЕДАТЕЛ:	ЮЛИЯ КОВАЧЕВА

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ
					КАРОЛИНА НЕДЕЛЧЕВА
					МАГДАЛЕНА ЛАЗАРОВА
					НЕЗАБРАВКА СТОЕВА
					КАЛИН КАЛПАКЧИЕВ

На заседанието присъстват експертните сътрудници на комисията Саша Харитонова – директор на дирекция „Правна“, Христина Тодорова – директор на дирекция „Международна дейност“, Мартин Величков – главен експерт – юрисконсулт в дирекция „Правна“ и Зорница Златева – главен експерт – връзки с обществеността.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

- Писмо от Европейската мрежа на съдебните съвети относно постигнато съгласие за позиция по отношение на ситуацията с Турския Висш съвет на съдиите и прокурорите.

- Писмо от Министерство на правосъдието с молба за предприемане на действие по изготвянето на Наредба за съдебните заседатели по чл. 75а от ЗСВ.

Д Н Е В Е Н   Р Е Д: 

I. МЕЖДУНАРОДНА ДЕЙНОСТ

1. ОТНОСНО: Покана за участие в Конференция на тема „Превенция и борба с корупцията в съдебната власт и прокуратурата в Югоизточна Европа“, организирана от Националната дирекция за борба с корупцията на Румъния с подкрепата на Фондация „Конрад Аденауер“, програма върховенството на закона за Югоизточна Европа, която ще се проведе на 1-2 ноември 2016 г., в гр. Букурещ, Румъния.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1.	ПРЕДЛАГА на Пленума на Висшия съдебен съвет да ОПРЕДЕЛИ за  участие в Конференция на тема „Превенция и борба с корупцията в съдебната власт и прокуратурата в Югоизточна Европа“, която ще се проведе на 1 и 2 ноември 2016 г.  
……………………………………………….- член на Висшия съдебен съвет.

1.2.	ПРЕДЛАГА на Пленума на Висшия съдебен съвет да КОМАНДИРОВА за  участие в Конференция на тема „Превенция и борба с корупцията в съдебната власт и прокуратурата в Югоизточна Европа“, за периода 31октомври 2016 г.  - 2 ноември 2016 г., в гр. Букурещ, Румъния, определеното по т. 1 лице. 
Разходите за път и настаняване са за сметка на организаторите.
Разходите за дневни и медицинска застраховка са за сметка на Висшия съдебен съвет.
1.3.	Изпраща преписката на Комисия „Бюджет и финанси“ по компетентност.
1.4. Внася предложението за разглеждане в заседание на Пленума на Висшия съдебен съвет, насрочено за 06.10.2016 г.

2. ОТНОСНО: Въпросник от Агенцията на Европейския съюз за основни права (FRA) за бариерите пред гражданите на ЕС за пълното упражняване на правата им.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. ОДОБРЯВА проекта на отговор на Въпросника от Агенцията на Европейския съюз за основния права (FRA) за бариерите пред гражданите на ЕС за пълното упражняване на правата им.
2.2. ВЪЗЛАГА на експертите от дирекция „Международна дейност“ да преведат отговорите на английски език и да ги изпратят до агенцията на Европейския съюз за основния права, в указания срок.

ДОПЪЛНИТЕЛНА ТОЧКА 13. ОТНОСНО: Писмо от Европейската мрежа на съдебните съвети относно постигнато съгласие за позиция по отношение на ситуацията с Турския Висш съвет на съдиите и прокурорите.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

13.1. Дава възможност на членовете на Висшия съдебен съвет да се запознаят с материалите по т. 13.
13.2. Да се внесе за разглеждане от Пленума на Висшия съдебен съвет за вземане на решение за даване на мандат за гласуване на позицията на Висшия съдебен съвет относно статута на Турския Висш съвет на съдиите и прокурорите в ЕМСС.
13.3. Предложението да бъде внесено за разглеждане в заседание на Пленума на Висшия съдебен съвет след получаване на официална покана за провеждане на извънредно общо събрание на ЕМСС, насрочено за 8.12.2016 г., гр. Хага.

II. ПУБЛИЧНА КОМУНИКАЦИЯ

3. ОТНОСНО: Регистър на обществените дейности, свързани с комуникационната политика на Висшия съдебен съвет през месец септември 2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. ОДОБРЯВА предложените дейности за включване в Регистъра на обществените дейности, свързани с Комуникационната политика на ВСС през м. септември 2016 г.
3.2. Дейностите, свързани с Комуникационната политика на ВСС през м. септември 2016 г., да бъдат публикувани на Интернет – страницата на Висшия съдебен съвет в Регистъра на обществените дейности, свързани с Комуникационната политика на Висшия съдебен съвет.

4. ОТНОСНО: Провеждане на среща с директора на Националния институт на правосъдието във връзка с включване на обучения в учебната програма на института, съобразно Комуникационната стратегия на съдебната власт 2014-2020 за повишаване комуникационната компетентност на административните ръководители, магистрати и експерти „Връзки с обществеността“ от органите на съдебната власт.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. Кани г-жа Миглена Тачева - директор на Националния институт на правосъдието на следващото заседание на Комисията /10.10.2016 г./  във връзка с включените теми за обучение в проектното предложение на НИП до Оперативна програма „Добро управление” в изпълнение на краткосрочната цел „Повишаване професионалната подготовка по публична комуникация на магистрати и служители от органите на съдебната власт” от Плана за действие за изпълнение на комуникационната стратегия на съдебната власт 2014-2020, приета с решение на ВСС по протокол №10/05.03.2015 г.  

5. ОТНОСНО: Отчет на ВСС за изпълнението на Комуникационната стратегия на съдебната власт 2014-2020 през 2015 г., от органите на съдебната власт.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. Изпраща напомнителни писма до административните ръководители на Върховния касационен съд, Върховния административен съд, Прокуратурата на Република България и Националния институт на правосъдието, във връзка с изготвяне и предоставяне на Висшия съдебен съвет на докладите/отчетите/ за изпълнение на комуникационната стратегия на съдебната власт 2014-2020, ведно с попълнените таблици с индикатори и Плана за действие за изпълнение на Комуникационната стратегия на съдебната власт през 2015 г.
5.2. След изготвяне на обобщения доклад от експертите в дирекция „Публична комуникация и протокол” същият да бъде внесен като точка от дневния ред за разглеждане в заседание на комисията.

6. ОТНОСНО: Проект на Медийна стратегия на съдебната власт изготвен от Работна група утвърдена с решение на Комисия „Публична комуникация“ по протокол № 33/13.10.2015 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. ПРИЕМА доклада на Кремена Капралова - Главен експерт „Връзки с обществеността” в дирекция „Публична комуникация и протокол” относно Проект на Медийна стратегия на съдебната власт и Приложения относно нейното прилагане, изготвен от Работна група утвърдена с решение на Комисия „Публична комуникация” по протокол № 33/13.10.2015 г.
6.2. ПРИЕМА проекта на Медийна стратегия на съдебната власт с приложения относно нейното прилагане.
6.3. ИЗКАЗВА благодарност на участниците в Работната група за изготвяне на Медийна стратегия на съдебната власт.
6.4. Проектът на Медийна стратегия да се ПУБЛИКУВА на интернет страницата на ВСС в раздел „Форма за контакт с ВСС“.
6.5. ПРЕДЛАГА на Пленума на ВСС да:
1.	Приеме Медийна стратегия на съдебната власт с приложения относно нейното прилагане, като отмени досега действащата Единна медийна стратегия на съдебната власт, приета с решение на ВСС по протокол № 25 от 25.06.2003 г.
2.	Медийната стратегия на съдебната власт с приложенията относно нейното прилагане да бъдат публикувани на интернет сайта на ВСС в раздел „Нормативни и вътрешни актове“, подраздел „Вътрешни актове“. 
3.	Уведомява административните ръководители на органите на съдебната власт за приемането на Медийна стратегия на съдебната власт и необходимостта от нейното прилагане.
6.6. Внася предложението за разглеждане в заседание на Пленума на Висшия съдебен съвет, насрочено за 13.10.2016 г.

7. ОТНОСНО: Предоставяне на информация от председателите на Върховния касационен съд и Върховния административен съд във връзка с предложението за прилагане на централизиран подход при определяне необходимостта от обезпечаване на съдилищата с щатове за съдебни служители „експерт-връзки с обществеността“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. Изпраща писма до председателя на Върховния касационен съд и председателя на Върховния административен съд с молба за предоставяне на конкретни предложения във връзка с прилагане на централизиран подход при определяне на необходимостта от обезпечаване на съдилищата с щатове за съдебни служители „експерт-връзки с обществеността”.

III. ПРАВНИ ВЪПРОСИ

8. ОТНОСНО: Писмо от Министерство на правосъдието относно проект на Закон за отклоняване от наказателно производство и налагане на възпитателни мерки на непълнолетни лица, за становище.
	
КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. Проектът на Закон за отклоняване от наказателно производство и налагане на възпитателни мерки на непълнолетни лица, изпратен от Министерство на правосъдието, да се изпрати на органите на съдебната власт с молба за изразяване на становища не по – късно от 11.10.2016 г., като същите да бъдат изпращани до Министерство на правосъдието с копие до Комисията по правни и институционални въпроси.
8.2. Възлага на Светла Петкова да изготви становище по представения законопроект до следващото заседание.

9. ОТНОСНО: Решение на Съдийската колегия на Висшия съдебен съвет по протокол № 16/20.09.2016 г., т. 22 относно предложение за изразяване на становище от Комисията по правни и институционални въпроси за тълкуване нормата на чл. 195а от ЗСВ и допълване на законовите разпоредби с легална дефиниция на понятията, съдържащи се в разпоредбата на чл. 195а от ЗСВ.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

9.1. Отлага разглеждането на т.9 за следващото заседание.

10. ОТНОСНО: Решение на Комисия „Бюджет и финанси“ по протокол № 35/20.09.2016 г., т. 22 относно писмо от председателя на Районен съд гр. Ивайловград във връзка със заплащането на разходите за издръжка – вода, горива, командировки, външни услуги, както и разноските съгласно чл. 83, ал. 3, във връзка с ал. 1 и 2 от ГПК.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. Оставя без разглеждане, с оглед разпоредбата на § 229, т. 2 от ЗИД на ЗСВ, съгласно която § 156, § 158 и § 195 влизат в сила от 01.01.2018 г.
10.2. Решението по т. 10 да се изпрати на Комисия „Бюджет и финанси“.

11. ОТНОСНО: Решение на Комисия „Бюджет и финанси“ по протокол № 35/20.09.2016 г., т. 37 относно писмо от председателя на Районен съд гр. Русе във връзка с прилагането на чл. 73, чл. 230 и чл. 361 от Закона за съдебната власт.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

11.1. Писмото от председателя на Районен съд гр. Русе да се изпрати на работната група, подготвяща Наредбата за съдебните заседатели.

12. ОТНОСНО: Решение на Комисия „Дисциплинарна дейност и взаимодействие с ИВСС“ към Съдийската колегия на ВСС по протокол № 12/28.09.2016 г., т. 16 относно становище от Комисията по тълкувателно дело № 7/2015 г. на Общото събрание на Колегиите на Върховния административен съд.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

12.1. Предоставя материалите по т. 12 на членовете на комисията за запознаване.
12.2. Отлага разглеждането на т.12 за следващото заседание.

ДОПЪЛНИТЕЛНИ ТОЧКИ:

14. ОТНОСНО: Писмо от Министерство на правосъдието с молба за предприемане на действие по изготвянето на Наредба за съдебните заседатели по чл. 75а от ЗСВ.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

14.1. Писмото от Министерство на правосъдието да се приобщи към т. 11.

ПРЕДСЕДАТЕЛ
НА КОМИСИЯТА:		/П/
                     ЮЛИАНА КОЛЕВА